**KATALOG ZNANJA**

**1. IME PREDMETA:**

PRIDELOVANJE OKRASNIH ZELNATIH RASTLIN (POR)

**2. SPLOŠNI CILJI**

Splošni cilj predmeta je

načrtovati in organizirati ustrezno pridelavo okrasnih zelnatih rastlin glede na čim boljše tržne in druge rezultate ob upoštevanju zakonov, predpisov in standardov kakovosti sadilnega materiala,

**3.** **PREDMETNOSPECIFIČNE KOMPETENCE**

V predmetu si študenti poleg generičnih pridobijo naslednje kompetence:

* organizirati in izbirati sodobne tehnološke postopke razmnoževanja, pridelovanja, skladiščenja, transportiranja, embaliranja in etiketiranja okrasnih zelnatih rastlin,
* voditi proizvodno tehnološko dokumentacijo,
* povezovati teoretična in praktična znanja ter spremljati in uvajati novosti pri svojem delu,
* varovati in ohranjati okolje ter življenjsko pestrost,
* spremljati in upoštevati zakonodajo ter zagotavljati kakovost svojih izdelkov in storitev.

**4. OPERATIVNI CILJI**

| **INFORMATIVNI CILJI** | **FORMATIVNI CILJI** |
| --- | --- |
| **Značilnosti pridelovanje okrasnih zelnatih rastlin**  *Študent:*   * opredeli proizvodnjo okrasnih rastlin * razloži sodobne tehnološke postopke pridelovanja za posamezno vrsto in sorto okrasne zelnate rastline na prostem in v zavarovanem prostoru * pojasni razlike med pridelovanjem v zavarovanem prostoru in pridelovanjem na prostem * našteje vrste zavarovanih prostorov, * pojasni zahteve rastlin po rastiščih, vlagi in hranilih   **Razmnoževanje okrasnih zelnatih rastlin**  *Študent:*   * oceni prednosti in omejitve generativnega in vegetativnega razmnoževanja * opiše potek pridelovanja okrasnih rastlin * določi ustrezen prostor in trend domačega in tujega sortimenta okrasnih zelnatih rastlin ob upoštevanju pogojev rasti * pojasni dejavnike, ki vplivajo na rast avtohtonih in alohtonih vrst okrasnih rastlin, * opredeli morfološke in anatomske značilnosti sadilnega materiala * našteje škodljive vplive okolja na rastline | *Študent:*   * organizira tehnološke postopke razmnoževanja in pridelave okrasnih zelnatih rastlin * pripravi letni delovni načrt * organizira in izbere ustrezen tehnološki postopek pridelovanja glede na posamezno vrsto rastlin * načrtuje ekonomično porabo sredstev pri razmnoževanju, pridelovanju in oskrbi * izbere ustrezne namakalne in oroševalne naprave glede na vrsto gojitvenega prostora, * načrtuje ustrezen prostor za gojenje okrasnih zelnatih rastlin   *Študent:*   * organizira ustrezen način in čas generativnega in vegetativnega razmnoževanja glede na vrsto in sorto okrasne rastline * analizira morfološke in anatomske značilnosti sadilnega materiala, substratov, gnojil in rastnih hormonov za pridelovanje okrasnih zelnatih rastlin * organizira razsajevanje, presajanje, razmeščanje okrasnih zelnatih rastlin na prostem * organizira tehnologijo pridelovanja okrasnih zelnatih rastlin v zavarovanem prostoru * analizira vrste zavarovanih prostorov * skrbi za pravilno uporabo sredstev za zaščito rastlin na prostem in v zavarovanem prostoru * reagira na motnje, nevarnosti in odstopanja pri postopkih generativnega in vegetativnega razmnoževanja okrasnih zelnatih rastlin * analizira načine varstva rastlin |

|  |  |
| --- | --- |
| **INFORMATIVNI CILJI** | **FORMATIVNI CILJI** |
| **Oskrba in vzdrževanje okrasnih zelnatih rastlin**  *Študent:*   * opiše potek pravilne oskrbe in vzdrževanja okrasnih zelnatih rastlin ob upoštevanju alternativnih možnosti uporabe FFS   **Zagotavljanje kakovosti ob upoštevanju zakonov in predpisov**  *Študent:*   * razloži standarde kakovosti okrasnih zelnatih rastlin za prodajo * razloži postopke ustvarjanja in uvajanja novih sort okrasnih zelnatih rastlin * razloži metode bioniženiringa in pomen za proizvodni proces * opredeli možnosti prilagajanja sodobnim trendom in poznavanju tržišča | * zagotavlja kakovost razmnoževanja, pridelovanja in prodaje okrasnih zelnatih rastlin * zagotavlja kakovost razmnoževalnega in sadilnega materiala in repromateriala   *Študent:*   * organizira oskrbo in vzdrževanje rastlin ob upoštevanju predpisov in varovanju ohranjanja narave in okolja   *Študent:*   * zagotavlja kakovost transporta, skladiščenja, embaliranja in etiketiranja pridelanih vrst in sort okrasnih zelnatih rastlin * uporablja tehnike in vrste komuniciranja * upošteva zakonodajo s področja varovanja novih vrst in sort okrasnih rastlin * vodi evidence pridelovanja okrasnih zelnatih rastlin   uporablja IKT tehnologijo |

**5. OBVEZNOSTI ŠTUDENTOV IN POSEBNOSTI V IZVEDBI**

Študentove obveznosti so:

* + opravljene laboratorijske vaje,
  + opravljene seminarske naloge,
  + opravljen zagovor seminarske naloge,
  + opravljen predmetni izpit,
  + opravljen ustni izpit,
  + predelati mora dodatno literaturo, ki jo določi predavatelj.